La piscina del Centre Esportiu del Grau reobri demà
31 gener 2022

## La piscina del Centre Esportiu del Grau reobri demà31 gener 2022Última actualització: 31 gener 2022

![](../gestion/img/16a667b054cb8da314fbcbd8f766910f882d11c42508e12de1c43082a7e6e086.jpg)  
  

La regidora d’Esports, **Lydia Morant**, ha informat que demà reobri la piscina del “Centre Esportiu del Grau” després de la reparació que es va efectuar la setmana passada en la caldera que donava servei a les piscines. “S’ha resolt de manera satisfactòria i la piscina podrà obrir amb el bany lliure i el dimecres amb els cursos de natació dirigits tant a adults com a xiquets. A més, ho farem en bones condicions i amb una temperatura de l’aigua adequada per donar un bon servei a tots els nostres usuaris” , ha assenyalat Morant.

El passat 18 de gener, el Departament d’Esports de l’Ajuntament de Gandia anunciava que la piscina romandria tancada aproximadament fins la primera setmana de febrer com a conseqüència de la falta de subministrament de materials per a reparar el sistema de calefacció d’aigua calenta. Esta falta d'utillatge i la baixada de temperatures van obligar al tancament temporal de la piscina. “Demanem disculpes pel temps que ha estat tancada per la reparació i esperem poder recuperar a tots els usuaris i prestar-los allò que mereixen”, ha expressat la regidora.

[Twittear](https://twitter.com/share)